Quia sicut ait Isaias propheta, omnis caro fenum, et omnis ejus gloria velut flos feni decedit, verbum Domini autem permanet in eternum, commodum fieri anime mee ego, in Dei nomine, Seraphin, arbitrans. . . . . . id rerum mearum aliquam portiunculam fidelibus ac electis ejus, qui illas michi contulit, conditoris utique celi et terre, conferrem, omnibus in Christo baptizatis notum essecupio donasse me, atque imperpetuum contulisse Sancto-Petro et Sancto-Prejecto Flaviniacensis cenobii, ubi venerabilis vir Sarulfus, decanus, vice Warini comitis cum norma monachorum honorifice militat omnipotenti Deo, mansum videlicet unum cum indominicata casa et vinea in pago Tornotrinse, in villa Cachiniaco, cujus vinee terminationes considerantur duorum laterum a terra communale et frons superior terra Ebbonis, subterior vero strada considerantur publica, perticas in longum habens cubitus XXXII intrans.